**Ministru kabineta rīkojuma projekta**

**Grozījumi Ministru kabineta 2020. gada 6. novembra rīkojumā**

**Nr.655 “Par ārkārtējās situācijas izsludināšanu”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”” (turpmāk – projekts) mērķis ir pagarināt izsludināto ārkārtējo situāciju valstī līdz 2021. gada 7. februārim. Vienlaicīgi, lai mazinātu Covid-19 infekcijas izplatīšanos sabiedrībā un inficēto personu skaitu, īpaši jaungada svētku laikā, projekts paredz ieviest pastiprinātus iedzīvotāju pārvietošanās ierobežojumus brīvdienās noteiktā diennakts laika periodā (mājsēde).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6. panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1. punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 51. nedēļā turpinās Covid-19 gadījumu pieaugums. Lai gan 4 Ziemassvētku dienu laikā ievērojami samazinājās veikto Covid-19 testu skaits (par 10,9%, salīdzinot ar iepriekšējo nedēļu), tomēr saslimstība ir pieaugusi par 3,5%, proti, vidēji dienā tika reģistrēti 779 saslimšanas gadījumi, bet iepriekšējā nedēļā – 752. Tāpat ir novērojams pozitīvo testu no kopējā veikto testu skaita pieaugums un 51 nedēļā tas bija – 10,6%, iepriekšējā nedēļā tas bija 9,1%. Tāpat arī par 6,4% ir pieaudzis stacionēto Covid-19 pacientu skaits un 51 nedēļā vidēji katru dienu tika stacionēti 114 Covid-19 pacienti, bet iepriekšējā nedēļā – 108.27.12.20. stacionārā atradās jau 1048 Covid-19 pacienti, kas rada milzīgu slogu veselības aprūpei. Ja saslimstības intensitāte nemazināsies, slimnīcās esošo Covid-19 pacientu skaits janvāra pirmajā nedēļā var pārsniegt 1100 pacientus. Stacionēto pacientu skita pieaugums slimnīcās rada papildu slogu veselības aprūpes sistēmai un rada nepieciešamību ievērojami ierobežot citu veselības aprūpes pakalpojumu sniegšanu pacientiem, kam pakalpojumu atlikšana neradīs papildu veselības traucējumus un neatgriezeniskas sekas. Ņemot vērā to, ka ECDC norāda uz to, ka jābūt gataviem straujākam Covid-19 saslimstības pieaugumam pēc svētku periodā un lai mazinātu riskus nepārvaramam slogam veselības aprūpes sistēmai ir jāpanāk straujāka situācijas stabilizācija un iespējama saslimstības rādītāju mazināšanās.Eiropas slimību profilakses un kontroles centrs (ECDC) aprakstot Covid-19 izplatības riskus Eiropas Savienības, Eiropas ekonomikās zonas valstīs un Apvienotajā Karalistē norāda uz riskiem pastiprinātai cilvēku mobilitātei un pulcēšanās aktivitātei Ziemassvētku un gada nogales svinību laikā. ECDC norāda uz lielāku infekcijas pārnešanas risku, kas saistīts ar cilvēku pulcēšanos mazāk vēdinātās telpās zemākas āra temperatūras dēļ. Svētku svinēšana ir saistīta ar ēšanu un dzeršanu tiešā tuvumā, nelietojot mutes, un deguna un svinību laikā mazinās uzmanība piesardzības pasākumiem un cilvēki pieļauj vairāk riskantu situāciju, ko vēl pastiprina alkohola lietošana. Svinību laikā pastāv lielāka varbūtība, ka ģimenes svinību laikā cilvēki, kas ir no augstākas riska grupas saistībā ar Covid-19 izraisītiem veselības traucējumiem, nonāk kontaktā ar jaunāka vecuma cilvēkiem (bērniem, mazbērniem), kas pieder augstākai riska grupai no infekcijas pārnešanas aspekta.Tāpat arī ECDC norāda uz riskiem, pastiprinātai cilvēku mobilitāte, tādējādi vairāk izmantojot sabiedrisko transportu, lai pārvietotos pilsētas robežās, no viena valsts reģiona un citu reģionu vai arī dotos tālākos ceļojumos, piemēram uz slēpošanas kūrortiem. Tādējādi jāņem vērā arī šie papildus Covid-19 izplatības riski, kas saistīti ar ceļošanu.Saskaņā ar Slimību profilakses un kontroles centra sniegto informāciju, pēdējo 7 dienu laikā  ir turpinājis pieaugt atklāto Covid-19 gadījumu skaits, vidēji dienā apstiprinātas 779 Covid-19 inficētas personas. Tāpat iepriekšējās nedēļas laikā ir pieaudzis arī stacionēto Covid-19 pacientu skaits, katru dienu slimnīcās stacionēti ap 108 Covid-19 pacienti. Uz 2020. gada 28. decembri stacionārā atrodas pavisam 1048 Covid-19 pacienti, no tiem 987 ar vidēju slimības gaitu un 61 – ar smagu. Šobrīd Covid-19 pacientu aprūpe tiek veikta ne tikai 3 klīniskās universitātes slimnīcās, bet arī 7 reģionālajās, 2 lokālajās daudzprofilu slimnīcās un 3 I līmeņa slimnīcās, kā arī 6 specializētajās slimnīcās. No visām uz 2020.gada 28.decembri izveidotajām 1326 gultām Covid -19 pacientu ārstēšanai 15 stacionārajās ārstniecības iestādēs (2 klīniskās universitātes slimnīcās, 7 reģionālajās slimnīcās, 2 lokālajās slimnīcās un 3 I līmeņa slimnīcās), VSIA “Bērnu klīniskā universitātes slimnīca” un specializētajās ārstniecības iestādēs, noslogotas ir 76% no minētajām gultām.  Vienlaikus Slimību profilakses un kontroles centra sniegtās prognozes liecina par to, ka stacionēto pacientu skaits tuvākajās dienās varētu nemazināties, vai turpināt pieaugt, un stacionāros, ņemot vērā to, ka Covid-19 pacienti vidēji ārstējas ap 10 dienām, uzturēsies vairāk Covid-19 pacientu, tādējādi radot aizvien lielāku slogu neatliekamo pacientu un Covid-19 pacientu veselības aprūpes nodrošināšanā.  Esošā epidemioloģiskā situācija, Covid-19 infekcijas saslimstības rādītāji un stacionēto Covid-19 pacientu skaits, kā arī Slimību profilakses un kontroles centra sniegtās prognozes stacionēto Covi-19 pacientu skaitam, liecina par to, ka situācija neuzlabojas un nepieciešams veikt papildu pasākumus Covid-19 infekcijas izplatības mazināšanai un nepieciešamās veselības aprūpes pakalpojumu nodrošināšanai neatliekamiem un akūtiem pacientiem, kā arī  Covid-19 pacientiem. Vadoties no minētajiem apsvērumiem, ECDC norāda uz to, ka jābūt gataviem straujākam Covid-19 saslimstības pieaugumam pēc svētku periodā. Ņemot vērā minēto, lai mazinātu riskus nepārvaramam slogam Latvijas veselības aprūpes sistēmai, ir jāpanāk straujāka situācijas stabilizācija un iespējama saslimstības rādītāju mazināšanās.**Projekts paredz** ieviest jaunus drošības pasākumus, nosakot stingrākus visaptverošus pasākumus visas valsts mērogā, lai samazinātu iedzīvotāju pulcēšanos, sevišķi svētku laikā, tādējādi mazinot inficēšanās risku:1. pagarināt valstī izsludināto ārkārtējo situāciju līdz 2021. gada 7. februārim;2. lai mazinātu cilvēku pulcēšanos un infekcijas pārneses risku, aizsargājot sabiedrības drošības un veselības intereses – papildus esošajam aizliegumam par publisko pasākumu organizēšanu klātienē – aizliegt organizēt ārtelpās sapulces, gājienus un piketus;3. lai mazināt Covid-19 infekcijas izplatību iedzīvotāju savstarpējā saziņā, īpaši svētku laikā, aicinot iedzīvotājus neuzņemt viesus, kā arī nedoties privātās vizītēs – noteikt pastiprinātus iedzīvotāju pārvietošanās ierobežojumus brīvdienās noteiktā diennakts laika periodā (mājsēde). Laikā no 2020. gada 30. decembra līdz 2021. gada 4. janvārim un no 2021. gada 8. janvāra līdz 2021. gada 10. janvārim iedzīvotājiem ir aizliegts atstāt savu mājvietu no plkst. 22:00 līdz 5:00. Aizliegums pārvietoties beidzas 2021. gada 4. janvārī plkst.5.00 un 2021. gada 10. janvāri plkst. 5.00.;4. aizliegums pārvietoties noteiktajos datumos un laikā neattiecas uz personām, kas šajā laikā veic darba vai dienesta pienākumus, vai atrodas ceļa uz vai no darba vai dienesta vietu;5. vienlaicīgi persona varēs pamest savu dzīvesvietu arī gadījumā, ja būs nepieciešamība novērst risku cilvēka vai dzīvnieka (mājdzīvnieka) dzīvībai vai veselībai. Gadījumos, kad pastāv briesmas dzīvībai vai veselībai un ir nepieciešama medicīniskā palīdzība, persona var vērsties pēc operatīvo dienestu palīdzības (Neatliekamās medicīniskās palīdzības);6. personai, kurai noteiktajos datumos un laikā atrodas vai ir jāatrodas ārpus savas dzīvesvietas, obligāti aizpilda apliecinājumu. Personai apliecinājumā būs jānorāda savu vārdu, uzvārdu; personas kodu; dzīvesvietas adresi; dzīvesvietas atstāšanas iemeslu un laiku; darba vietas nosaukumu un darbavietas vadības (kontaktpersonas) kontakttālruni vai medicīnas iestādi, vai diennakts aptieku (vēlamu norādīt nosaukumu vai atrašanās vietu), uz kuru dodas. Par pamatotu tiks uzskatīta došanās uz tuvāko diennakts aptieku. Minēto apliecinājumu persona varēs aizpildīt brīvā formā, vai izmantot izstrādātu apliecinājuma paraugs gadījumā, ja tai ir ērtāk to aizpildīt elektroniski. Vienlaicīgi personai ir jābūt klāt arī personas apliecinošam dokumentam (pase vai ID). Šo apliecinājumu un personu apliecinošo dokumentu personai būs jāuzrāda pārbaudes laikā. Ja persona ir ieceļojusi Latvijā no ārvalsts un tai ir nepieciešams nokļūt dzīvesvietā, kā arī, ja persona dodas uz ostu, lidostu, autoostu vai dzelzceļa staciju, lai izceļotu no valsts, – pārbaudes laikā var uzrādīt brauciena biļeti vai citu braucienu apliecinošu dokumentu. Vienlaikus būs atļauts arī sagaidīt personu, kas atgriežas no ārvalstīm un nogādāt to dzīvesvietā, uzrādot braucienu apliecinošu dokumentu. Kā arī nebūs aizliegt šķērsot valsti tranzītā gan privātpersonām, gan kravas pārvadātājiem. Gadījumā, ja persona atradīsies ārpus dzīvesvietas bez pamatota iemesla un nevarēs uzrādīt minēto apliecinājumu, Valsts policijas un pašvaldību policijas būs tiesīga sodīt attiecīgo personu, saskaņā ar spēkā esošajiem normatīvajiem aktiem;7. persona, kas nodarbināta valsts pārvaldes iestādē un kura veic dienesta pienākumus vai dodas no vai uz dienesta vietu (piemēram, Muitas pārvalde, Nacionālie bruņotie spēki, u.c.) var neaizpildīt apliecinājumu, ja var uzrādīt derīgu dienesta apliecību;8. ņemot vērā, ka iedzīvotājiem noteiktajos datumos līdz plkst. 22:00 ir jāatgriežas savās dzīvesvietās, lai darbinieki, kas nodarbināti tirdzniecības vietās, ēdināšanas pakalpojumu sniegšanas vietās vai pakalpojumu sniegšanas iedzīvotājiem klātienē vietās, varētu savlaicīgi to izdarīt – noteikt, ka tās darbu beidz ne vēlāk kā plkst. 21.00. Komersanti var nodrošināt darba procesa nepārtrauktību, t.sk. darbu maiņās.;9. degvielas uzpildes staciju, sabiedriskā transporta pakalpojumu (iekšzemes un starptautiskie pārvadājumi un vietas, kurās tiek sniegti šie pakalpojumi), diennakts aptiekas, avārijas un neatliekamie komunālo pakalpojumu sniegšanas darba laiks netiek ierobežots. Tātad gadījuma, ja brīvdienās vai svētku dienās personai ir plānots ieceļot no ārzemēm vai izceļot no valsts – ostas, lidostas, autoostas un dzelzceļa stacija darbosies ierastajā darba laikā. Gadījumā, ja minētajās dienās būs nepieciešams novērst sadzīves komunikāciju avāriju, attiecīgie dienesti darbosies ierastā režīmā. Netiek ierobežota kritisko pakalpojumu sniegšana, atļaujot nodrošināt funkcijas, kas saistītas ar energoapgādi, siltumapgādi, gāzes apgādi, ūdens apgādi, atkritumu apsaimniekošanu, bīstamo iekārtu apkalpošanu, apsardzes pakalpojumu sniegšanu un kritiskās infrastruktūras objektu darbību. Darba laika ierobežojumi netiek piemēroti veterinārmedicīnas pakalpojumiem, skaidrās naudas izsniegšanai un saņemšanai Latvijas Bankā no kredītiestādēm un to pilnvarotiem komersantiem;10. ierobežojot personas pārvietošanos noteiktās dienās un laikā - noteikt papildu prasības taksometra pakalpojumu izmantošanai šajā laikā. Taksometru pakalpojumi ir pasažieru komercpārvadājumi ar taksometru un vieglo automobili. Persona taksometra pakalpojumus varēs izmantot, lai nokļūtu darba vai dienesta vietā vai atgrieztos dzīvesvietā, tai skaitā no ostas, lidostas, autoostas un dzelzceļa stacijas. Neatliekamas un pamatotas situācijas gadījumā persona varēs izmantot taksometra pakalpojumus, piemēram, lai nokļūtu ārstniecības iestādē. Personai ir jābūt aizpildītam apliecinājumam par dzīvesvietas atstāšanas iemeslu un personu apliecinošam dokumentam;11. noteikt, ka taksometrā (pakalpojuma sniegšanas laikā taksometrā un vieglajā automobilī) var pārvietoties tikai viens pasažieris. Šī prasība nav attiecināma uz gadījumiem, kad vienlaikus pārvietojas persona ar nepilngadīgu bērnu vai personu, kam nepieciešama asistenta palīdzība, vai kurām ir objektīvas grūtības vecuma vai funkcionālo traucējumu dēļ. Papildus tiek norādīts, ka saskaņā ar 2020. gada 9. jūnija noteikumu Nr. 360 "[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)" 6.3.1 apakšpunktu, kas nosaka, ka no 2020. gada 7. oktobra taksometrā tā vadītājs (ja viņš nav atdalīts ar fizisku barjeru no pasažieriem), kā arī pasažieris, lieto mutes un deguna aizsegu;12. iekļaut precizējumu par mutes un deguna lietošanu televīzijas un radio raidījumos, nosakot, ka televīzijas un radio raidījumu veidotājiem nodrošināt, ka klātienē studijā raidījuma vadītājs un intervējamais lieto mutes un deguna aizsegus, ja intervija notiek ilgāk par 15 minūtēm;13. noteikts, ka persona, kas ierodas Latvijā no Lielbritānijas un Ziemeļīrijas Apvienotās Karalistes, lidostā veic Covid-19 testu. Atbilstoši EK rekomendācijām no 01.01.2021. tiks atjaunoti pasažieru pārvadājumi uz un no Apvienotās Karalistes. Tomēr jāņem vērā, ka joprojām pastāv sabiedrības veselības apdraudējums saistībā ar jaunā SARS-CoV-2 varianta izplatību, tādēļ Eiropas Slimību profilakses un kontroles centrs rekomendē nodrošināt pēc iespējas plašāku personu, kas ieradušās no šī jaunā koronavīrusa paveida plaši skartajām teritorijām, testēšanu un viņu veselības stāvokļa novērošanu, lai nodrošinātu operatīvu saslimšanas gadījumu noteikšanu un inficēto personu kontaktpersonu apzināšanu. Tādējādi līdz ar lidojumu atjaunošanu no Apvienotās Karalistes, tiek noteikts pienākums ieceļotājiem no šīs teritorijas lidostā veikt Covid-19 laboratorisko testēšanu. Proti lidostā tiks organizēta paraugu noņemšana laboratoriskajai testēšanai un šo paraugu nogādāšana laboratorijā, lai operatīvi veiktu to laboratorisko izmeklēšanu. Minēto personu laboratoriskā izmeklēšana uz Covid-19 tiks veikta par valsts budžeta līdzekļiem. Gadījumā, ja persona varēs dokumentēti apliecināt, ka ir izslimojusi Covid-19 vai tuvāko 72 stundu laikā jau veikusi testēšanu – persona varēs neveikt testu lidostā;14. tiek būtiski sašaurināt ārstniecības pakalpojumu klāsts, ko personas varēs saņemt; 15. lai nodrošinātu nepieciešamos veselības aprūpes pakalpojumus neatliekamiem pacientiem un Covid-19 pacientiem, šobrīd saskaņā ar rīkojumā noteikto uz laika periodu no 2020. gada 23. decembra līdz 2021. gada 4. janvārim ir pārtraukta stacionārās ārstniecības iestādēs plānveida veselības aprūpes pakalpojumu sniegšana, izņemot veselības aprūpes pakalpojumus uzsāktās terapijas nepārtrauktības nodrošināšanai, kā arī neatliekamas un dzīvību glābjošas operācijas. Tāpat projekts paredz, ka ambulatoro speciālistu konsultācijas iespēju robežās tiek nodrošinātas attālināti;16. ieviešot pastiprinātus iedzīvotāju pārvietošanās ierobežojumus brīvdienās un svētku dienās noteiktās dienas un diennakts stundās (mājsēde), kontroli pār šo ierobežojumu nodrošināšanu veiks Valsts policija sadarbībā ar pašvaldību policiju un Nacionālajiem bruņotajiem spēkiem (tai skaitā Zemessardzi). |
| 3. | Projekta izstrādē iesaistītās institūcijas un publiskas personas, kapitālsabiedrības | Krīzes vadības padomes sekretariāts, Ministru kabinets, Valsts kanceleja, Starpinstitūciju darbības koordinācijas grupa |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ārstniecības iestādēm, ārstniecības personām, kā arī uz sabiedrību kopumā, uz visiem subjektiem (fiziskām un juridiskām personām), kuriem ir saistoša epidemioloģiskās drošības prasību ievērošana. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs ietekme uz tautsaimniecību, tomēr esošajā situācijā prioritāra ir sabiedrības veselība. Panākot Covid-19 izplatības ierobežošanu, tiks novērsts risks sabiedrības veselībai un drošībai, kā arī risks tautsaimniecībai, kas saistīts ar darba nespēju, zaudētajiem dzīves gadiem un slogu veselības sektoram.  |
| 3. | Administratīvo izmaksu monetārs novērtējums |  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tajos jautājumos, ko neregulē šis rīkojums, darbojas 2020.gada 9.jūnija MK noteikumos Nr.360. “Epidemioloģiskās drošības prasības Covid-19 izplatības ierobežošanai” ietvertās normas. |
| 2. | Atbildīgā institūcija | Krīzes vadības padome |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts to ievietot Valsts kancelejas, Veselības ministrijas un Slimību profilakses un kontroles centra mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs, Veselības inspekcija, Valsts policija, Valsts robežsardze, pašvaldības policija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre I.  Viņķele